Aryna Sabalenka și Elena Rybakina s-au calificat în turul trei la Roland Garros 2024, după ce au obținut victorii convingătoare, în două seturi, în meciurile disputate joi.
Aryna Sabalenka și Elena Rybakina, în turul trei la Roland Garros 2024
Favorită 2 la Paris, Sabalenka a avut parte de o adversară aflată în mare formă. Moyuka Uchijima (83 WTA) câștigase 26 dintre ultimele 27 de meciuri disputate, dar japoneza nu a reușit să-i pună prea mari probleme jucătoarei din Belarus.
Campioana de la Australian Open 2024 s-a impus după doar 64 de minute de joc, scor 6-2, 6-2.
Aryna se va duela în runda următoare cu Paula Badosa (139 WTA), cea mai bună prietenă a ei din circuitul WTA. Sportiva din Spania, fostă ocupantă a locului 2 mondial, a învins-o în trei seturi pe kazaha Yulia Putintseva (39 WTA), scor 4-6, 6-1, 7-5.
Tot joi, Rybakina (cap de serie 4) a trecut în două seturi de Arantxa Rus (50 WTA), scor 6-3, 6-4. Partida a durat 68 de minute.
Elena va juca în turul al treilea cu învingătoarea meciului dintre belgianca Elise Mertens (27 WTA) și croata Petra Martic (81 WTA).
Rybakina d. Rus 6-3 6-4
— The Tennis Letter (@TheTennisLetter) May 30, 2024
It’s hard to overstate how good Elena has been this year
She had to miss an entire month of tennis after Dubai
She missed another 3 weeks after Madrid
Yet she’s won 3 titles & beaten both the world #1 & #2
✅32-5 in 2024
Title contender.
\uD83C\uDDF0\uD83C\uDDFF\uD83E\uDE75\uD83C\uDDF0\uD83C\uDDFF pic.twitter.com/myokY0fW9r
Grand Slamul de la Roland Garros are loc în perioada 26 mai - 9 iunie. Campionii en-titre de la Paris sunt Iga Swiatek și Novak Djokovic.